Document ID: /roh_data/filtered/fineweb-2-filterrobots_roh.jsonl.gz/18520

Credits & Legals
Copyright
Ils cuntegns da questa pagina d’internet na dastgan betg vegnir reproducids, derasads u dads vinavant per intents commerzials. Sche Vus vulais duvrar cuntegns da questa pagina d’internet, As supplitgain nus d’ans infurmar.
Ils maletgs na dastgan mai vegnir duvrads, ed ils copyrights numnads ston adina vegnir inditgads. Ils logos èn protegids e na dastgan betg vegnir duvrads.
Sche Vus avais dumondas davart ils dretgs d’autur e davart l’utilisaziun da nossas materialias, ans contactai per plaschair sut <email-pii>.
Participaziun e concurrenza
Per mintgina da las activitads purschidas en “Swiss Kit” avais Vus la pussaivladad da gudagnar ina tschaina cun l’ambassadura u cun l’ambassadur da Voss pajais da domicil. Per quest intent stuais Vus mo depositar in commentari. Per mintga activitad vegn eruì ina victura u in victur en ina procedura da casualitad. Las victuras ed ils victurs vegnan contactads fin la fin d’avust 2020.
La participaziun a missione1agosto.org respectivamain a la concurrenza è facultativa e colliada cun in’elavuraziun da datas che sa refereschan a persunas. Las datas rimnadas vegnan duvradas mo per l’intent inditgà (event e concurrenza) ed arcunadas maximalmain fin ils 30 d’avust 2020. En quest connex dovra il DFAE Google Firebase, in servetsch da Google Ireland Limited, Gordon House, Barrow Street, Dublin 4, Irlanda (Google). Ulteriuras infurmaziuns davart Google Firebase e davart la protecziun da datas chattais Vus qua: https://www.google.com/policies/privacy/ e https://firebase.google.com/.
Charta da moderaziun (commentaris e fotografias)
Per commentaris e per fotografias sin la pagina d’internet valan – avant la publicaziun – las suandantas reglas:
1. Cumportament e maniera
Da las utilisadras e dals utilisaders spetgain nus ch’els derasian mo infurmaziuns ch’èn vairas e correctas tenor lur stadi d’enconuschientscha. Ellas ed els s’obligheschan da mussar respect.
Remartgas disfamantas, obscenas u discriminantas pervia da la razza, la schlattaina, la religiun, la naziunalitad, l’orientaziun sexuala e.u.v. stizzain nus gist uschia sco talas che inciteschan a l’odi u la violenza.
Critica persunala, independentamain dal fatg, sch’ella sa drizza envers ina collavuratura u in collavuratur dal DFAE u cunter in’utilisadra u in utilisader da l’internet, commentaris indecents u maltschecs sco er contribuziuns che violeschan il dretg d’autur, n’acceptain nus betg.
2. Reclama, spam e datas persunalas
Contribuziuns cun caracter commerzial u da reclama, inserats pitschens sco er contribuziuns cun datas da contact persunalas (p.ex. numer da telefon) u mo cun in link vegnan stizzadas sistematicamain. Er contribuziuns cun links che duain carmalar e manar utilisadras ed utilisaders sin ina pagina d’internet, vegnan stizzadas.
Responsabladad
Malgrà che Preschientscha Svizra dat bain adatg che las infurmaziuns publitgadas sin questa pagina d’internet sajan correctas, na po ella surpigliar nagina responsabladad per la correctadad dal cuntegn, per l’exactadad, per l’actualitad, per l’autenticitad e per la cumplettezza da talas infurmaziuns. Preschientscha Svizra sa resalva explicitamain il dretg da midar da tut temp e senza preavis parzialmain u entiramain cuntegns da la plattafurma, d’als stizzar u da suspender temporarmain la publicaziun da quels.
Preschientscha Svizra refusa tutta responsabladad per donns materials u immaterials chaschunads tras l’access a las infurmaziuns publitgadas u tras lur utilisaziun resp. nunutilisaziun, tras il maldiever da la colliaziun u tras disturbis tecnics.
Renviaments e links
Renviaments e links a paginas d’internet da terzas varts na tutgan betg en il sectur da responsabladad da Preschientscha Svizra. L’access a questas paginas d’internet e lur utilisaziun han lieu sin agen ristg da l’utilisadra u da l’utilisader. Preschientscha Svizra declera expressivamain ch’ella n’haja nagina influenza sin la concepziun, sin il cuntegn e sin las purschidas da las paginas d’internet colliadas. Las infurmaziuns ed ils servetschs da questas paginas d’internet colliadas stattan cumplainamain en la responsabladad da lur auturas e da lur auturs.
Protecziun da datas
Sa basond sin l’artitgel 13 da la Constituziun federala e sin las disposiziuns dal dretg da protecziun da datas da la Confederaziun ha mintga persuna il dretg da la protecziun da sia sfera privata sco er il dretg da la protecziun cunter l’abus da sias datas persunalas. Las autoritads federalas observan strictamain questas disposiziuns. Las datas persunalas vegnan tractadas en moda strictamain confidenziala e na vegnan ni vendidas ni dadas vinavant a terzas varts.
En stretga collavuraziun cun noss hosting-providers ans stentain nus da proteger uschè bain sco pussaivel las bancas da datas cunter intrusiuns externas, cunter perditas, cunter abus u cunter sfalsificaziuns.
Tar l’access a nossas paginas d’internet vegnan arcunadas las suandantas datas en logfiles: l’adressa IP, la data, il temp, la dumonda dal program da navigaziun ed infurmaziuns che vegnan transferidas en general davart il sistem operativ resp. davart il program da navigaziun.
Questas datas d’utilisaziun permettan a las autoritads federalas da far evaluaziuns statisticas anonimas per renconuscher tendenzas che servan a meglierar correspundentamain la purschida. Tenor la Lescha federala davart la surveglianza da la correspundenza postala e dal traffic da telecommunicaziun (LSPT) datti in’obligaziun legala da conservar las datas da connexiun durant almain 6 mais.
Per meglierar nossa purschida online duvrain nus la soluziun per analisar l’internet Matomo (pli baud Piwik), in program per analisar paginas d’internet. Las datas na vegnan duvradas ni per auters intents ni dadas vinavant a terzas varts.
Questas reglas na valan dentant betg, sch’il contact vegn tschertgà voluntariamain. Cur che Vossa adressa dad e-mail vegn registrada, vegn quella messa en ina banca da datas separada che na vegn betg colliada cun ils logfiles anonims. Vus avais da tut temp la pussaivladad d’annullar Vossa registraziun.